Številka: 900 – 244/2011 - 12

Datum: 21. 11. 2011

**Z A P I S N I K**

**8. seje Sveta Četrtne skupnosti Moste**, ki je bila 17. 11. 2011 ob 17.30 uri v sejni dvorani na Proletarski 1 (I. nadstropje), Ljubljana.

NAVZOČI ČLANI SVETA: Stanislava Marija FERENČAK MARIN, Mira KLJUČANIN, Radmila ŠEŠIČ,

Branka BERCE BRATKO, Jožica VIRANT, Jakob LOJK, Igor BOLE, Stanislav MARKOJA,

Mitja ZAPLATIL, Jure MATOH, Manica BORENOVIČ, Andrej TORKAR, Danica SIMŠIČ,

Breda PŠAG.

OSTALI NAVZOČI: Luka Gabršček (Lj.kol.mreža), Alenka Loose (OVO MOL), Lana Šimenc, Gašper

Žemva (Lj. kol. Mreža) Meta Vesel Valentinčič (De SUS), Nataša Livojevič (VK ČS Moste),

Tatjana Nina Žerjav, Roman Jakič (direktor JZ Šport Lj), Blanka Čušin Marčenko, Anton

Colarič (poslanec DZ RS), Branko Čuberlo, Janja Omahen (Skala), Mateja Derganc

(DeSUS), Miroslav Kupljenik (DeSUS), Erika Račič (DPM N. Fužine), Rudi Kobe, Gutnik,

Lasič, Marjanca Pečaver, Albert Pirš, Boris Hrobat, Franc Kolman, Luka Kočar, Martin

Janžekovič, Dalibor Pejičič, Diko Ivanovič, Marjana Mihelič, Janja Travančič (KD Španski

borci), Jelka Lindič, Melita Župevc (poslanka DZ RS), Milka Kecman, Gordana Dmitrovič

Milharčič, Marko Podobnik, Marjetica Škerlec (območ.enota MKL), Tanja Ferenčak, Janez

Kočar, Jožef Hitij (ZZB NOV Moste-Selo), Nenad Janjilovič, Barbara Žitnik Ternovec (OŠ

M. Krpana), Damjana Korošec (OŠ N. Fužine), Milan Borenovič, Danica Bele (DU N.

Fužine), Zvone Bah (Okrajna zveza DU Moste- Polje), Slavka Keržan (DU Kodeljevo),

Nevenka Gramc (ZZB Kodeljevo), Marjeta Smole (SŠGT), Zvone Milkovič (Svet CVP

MOL), Peter Skušek (OGDP), Bogomira Skvarča Jesensek (Inšpektorat MOL), Viljem

Klemenc (PGD Štep. naselje), Rajko Jesenek (PP Moste), Miha Ajtnik (PP Moste), Samo

Gorta (PP Moste), Anton Vozel (Mestno redarstvo), Vitomir Simunišek (Društvo SPM),

Darja Gogala (SLS MU MOL), Vera Sinčič (SLS MU MOL).

Navzoče je pozdravila predsednica Sveta, ga. Ferenčak Marin. Po krajšem uvodnem nagovoru je ugotovila sklepčnost. Od 17 članov Sveta je bilo navzočih 14 članic in članov. Ker je bila seja sklepčna, je povabila k razpravi o dnevnem redu. Razprave ni bilo, zato je predlagala glasovanje in naslednji

**dnevni red:**

1. **Predstavitev varnostnih razmer v okolju Četrtne skupnosti Moste (poročilo in predstavitev Policijske postaje Moste, predstavnikov nekaterih pristojnih oddelkov in služb MOL ter drugih)**
2. **Razprava o varnostnih razmerah in splošni varnosti ter o drugi problematiki v okolju Četrtne skupnosti Moste**

Navzočih je bilo 14 članov, opredeljenih je bilo 14 članov, za predlagani dnevni red je glasovalo 14 članov. Predsednica je ugotovila, da je bil

**DNEVNI RED 8. SEJE SVETA ČS MOSTE SPREJET.**

Predsednica je na kratko obrazložila namen seje ter pozdravila navzoče poslance v DZ RS in kandidate za poslance, ki so se navzočim s krajšimi nagovori predstavili (Anton Colarič, Roman Jakič, Meta Vesel Valentinčič in Melita Župevc). Nato je predsednica predstavila gradivo, kivsebujenekaj splošnih podatkov o četrtni skupnosti**,** poročilo, kaj vse se je od lanske jeseni do letošnje v okolju ČS Moste pridobilo, seznam kulturne in naravne dediščine v okolju ČS kot spodbudo, kam na sprehod, priložena je zgibanka Ministrstva za promet »Bodi preVIDEN« in brošurica o novostih o prometnih zakonih,navodilo gasilskega društva Štepansjko naselje za postopanje v primeru požara, TE TOL – poročilo o dosegljivosti podatkov o stanju zraka preko mobilnega telefona/mednarodna nagrada - na vsem svetu je portal TE TOL izbran za enega najboljših s področja mobilno dosegljivih okoljskih vsebin (s tem Slovenija med 5-imi najboljšimi na planetu v praksi varovanja okolja in zdravja).

**AD 1**

**Predstavitev varnostnih razmer v okolju Četrtne skupnosti Moste**

O varnostnih razmerah – splošnih, prometnih in požarnih so poročali g. Jesenek, g. Ajtnik in g. Gorta – predstavniki Policijske postaje Moste, g. Klemenc iz PGD Štepanjsko naselje (med ostalim opozoril na napačno parkiranje, ki ovira delo gasilcem), ga. Loose – predstavnica Oddelka za varstvo okolja MOL (predstavila ravnanje glede invazivnih rastlin-ambrozije, povabila navzoče k sodelovanju), g. Skušek – OGDP, ki je predstavil delo odseka za promet, g. Milkovič – Svet za preventivno v cestnem prometu MOL je poročal o prizadevanjih za prometno varnost otrok na poteh v šolo, ki se izboljšuje in je LJ v vrhu Evrope, g. Gabršček je predstavil društvo – Ljubljansko kolesarsko mrežo, g. Vozel – Mestno redarstvo pa je predstavil delo in podatke dela redarjev.

**AD 2**

**Razprava o varnostnih razmerah in splošni varnosti ter o drugi problematiki v okolju Četrtne skupnosti Moste**

Po predstavitvi so bili k besedi povabljeni vsi navzoči. Opozorili so na stanje makadamske površine okrog Lekarne na Novih Fužinah; da je potrebno vinjenim voznikom odvzeti avto in ga prodati, denar pa nameniti invalidom; glede prometne in splošne situacije okrog gostilne Portal, da Inšpektorat MOL ne ukrepa oz. ne ugotavlja nepravilnosti, da je to potrebno javiti upravni inšpekciji, ureditev je v veliko škodo predvsem kolesarjem; da Mestno redarstvo na Kodeljevem pri zadnjih izvajanjih svojega dela na Kosovelovi ni bilo korektno; da je potrebno postaviti ograjo okrog SŠGT, po intervencijskih poteh v okolici te šole so previsoke hitrosti, na makadamu nasproti je degradirana površina z ogromnimi jamami in lužami, naj se to uredi z asfaltno prevleko; pred Fakulteto za šport ni stojal za kolesa, na tistem delu Gortanove tudi ni pločnika; ob prireditvah v Dvorani ali Parku Kodeljevo premalo policistov in redarjev ureja okoliščine; ni parkirnih mest za invalide pred ZD Moste in pri Tržnici Moste; pogosto so prekinjene kolesarske steze, najbolj nevarno na Kajuhovi; iztrebki psov so povsod, nihče jih ne pobira, potrebnih več akcij Inšpektorata MOL v zvezi s tem; parkirna mesta na Povšetovi-nekaj naj se jih uredi za vrtec z omejenim časom parkiranja; odpadlo listje se ne čisti in odvaža, zelenice se ne kosijo, grmovje in drevje ni vzdrževano; o parkiranju Ob Ljubljanici; o uporabi pirotehničnih sredstev; zavzeti se je potrebno za odpravo 12. točke 65. člena Zakona o pravilih cestnega prometa, ker je neživljenjski in ne izboljšuje kvalitete življenja prebivalcem nikjer v R Sloveniji; drugo. Navzoči predstavniki MOL, društev, PP, Dvorane Kodeljevo so na razpravo udeležencev sproti odgovarjali.

Seja je bila zaključena ob 20.30 uri.

Pripravila:

Darja Gogala,

koordinatorka VI

Stanislava Marija FERENČAK MARIN

predsednica Sveta Četrtne skupnosti Moste

Mestne občine Ljubljana